Bramianá

Bramianá ( eli (Τεχνητή) Λίμνη Μπραμιανών,  (Technití) Límni Bramianón, Bramianán tekojärvi) on tekojärvi Kreetan saarella Kreikassa. Sen pinta-ala on noin 1,05 neliökilometriä.

Bramianán tekojärvi sijaitsee Ierápetran kunnassa Lasíthin alueyksikössä noin viisi kilometriä luoteeseen Ierápetran kaupungista. Järven ympärillä sijaitsevat kylät Ágios Geórgios, Kamára ja Kefalá.

Järvi muodostettiin vuonna 1986. Se saa vetensä Kefalovrýsin lähteistä, Malávran lähteistä, Krygió-joesta ja muista lähteistä. Siihen mahtuu noin 15 miljoonaa kuutiometriä vettä, jota käytetään lähialueiden viljelysten kasteluun. Järvestä on kehittynyt paikallisesti tärkeä kosteikko- ja lintualue, jolla on havaittu yli 200 eri lintulajia.

Lähteet 

Ierápetra
Kreetan järvet
Kreikan tekojärvet